Vidste du, at 57% af homoseksuelle mænd er blevet kaldt bøsse som skældsord? Omkring 1 ud af 10 danske mænd tiltrækkes af andre mænd frem for kvinder, men hvor meget ved du egentlig om bøsser? I en programserie på otte afsnit har DR3 sat sig for at undersøge, om homoseksuelle mænd egentlig er så meget anderledes end heteroseksuelle. I denne uge skal det handle om diskrimination. Vi skal bl.a. møde Michael, der er bøsse og muslim, og til Justin Bieber fest med Aske, der tit er udsat for negative tilråb og bemærkninger, fordi han ikke klæder sig som andre drenge. Udløber: 30. jun 2022